Só styg DStv se pryseArgieffoto (Foto: HolgersFotografie, Pixabay) DStv het bevestig dat van sy pakkette van 1 April af duurder sal wees terwyl daar goeie nuus vir premium-intekenare is. Volgens DStv is die gemiddelde styging onder verbruikersinflasievlakke. “Ons het fantastiese inhoud vir die jaar wat voorlê en wil graag soveel kliënte moontlik hê wat DStv geniet,” het ’n woordvoerder van MultiChoice gesê. “Ons verstaan ​​dat tye in Suid-Afrika moeilik is en dat ons kliënte onder druk is om elke sent om te draai. As sodanig hou ons DStv so bekostigbaar en toeganklik moontlik aan soveel huishoudings as wat ons kan, om te verseker dat hulle goeie vermaak vir hul gesinne kan geniet.” DStv het gesê die afgelope jaar het hy die 1% BTW-verhoging namens sy kliënte geabsorbeer, alhoewel inhoudskoste en buitelandse valuta-effekte toegeneem het as gevolg van die verswakking van die rand. Volgens DStv sal die minimale prysstyging hom toelaat om voort te gaan met die lewering van ŉ topgehalte vermaaklikheidservaring. “Die beste plaaslike verhale word deur middel van reekse en flieks vertel terwyl daar toegang is tot naelbyt-sport en die jongste nuus, sowel as vooraanstaande internasionale reekse, films, dokumentêre en kindervermaak.” Só lyk die stygings: